open-index/open-wikipedia-markdown huggingface dataset:
Dviejų faktorių autentifikacija

**Dviejų faktorių autentifikacija** (2FA), kartais vadinama dviejų veiksnių autentifikacija arba dviguba autentifikacija – saugumo procesas, kai vartotojui atpažinti reikalingas daugiau nei vienas tapatybės nustatymo būdas. Šis procesas reikalingas siekiant geriau apsaugoti vartotojų duomenis ir išteklius, kuriais vartotojas siekia pasinaudoti.

Vartotojui, besijungiančiam prie informacinės sistemos, automatiškai bus išsiųstas papildomas kodas, kurį reikia įvesti siekiant užbaigti autentifikacijos procesą. Kodas gali būti išsiųstas elektoniniu laišku, SMS pranešimu ar kitomis priemonėmis. 

Antrojo faktoriaus autentifikacija taip pat gali būti vykdoma naudojant mobilias autentifikavimo programėles, taikančias TOTP ar HOTP algoritmus, arba pasitelkiant į pagalbą kriptografinius raktus.

## Šaltiniai
Antonella Attili

**Antonela Atili** (; g. 1963 m. balandžio 3 d. Romoje) – italų kino ir televizijos aktorė.

## Biografija
Pirmasis aktorės vaidmuo buvo 1988 m. filme „Nuovo cinema Paradiso“, apdovanotame Oskaru kaip geriausias užsienio filmas. Šios juostos režisierius Giuseppe Tornatore vėliau aktorei davė vaidmenis savo filmuose „Stanno tutti bene“ (1990) ir „L‘uomo delle stelle“ (1995). Už vaidmenį juostoje „Prima del tramonto“ (1999) ji pelnė Nastro d'argento apdovanojimą kaip geriausia antrojo plano aktorė.

Atili sukūrė 2 vaidmenis žymaus italų režiseriaus Ettore Scola filmuose: „Concorrenza sleale“ (2001) ir „Che strano chiamarsi Federico“ (2013). Taip pat ji vaidino kriminaliniame seriale „Kriminalinis romanas“ (2008–2009).

2018–2021 m. aktorė filmavosi TV seriale „Il paradiso delle signore“.

## Filmografija
### Kinas

* Nuovo Cinema Paradiso (1988)
* Stanno tutti bene (1990)
* Verso sera (1990)
* Cena alle nove (1991)
* L'amante senza volto (1993)
* Il lungo silenzio (1993)
* Dichiarazioni d'amore (1994)
* Quando finiranno le zanzare (1994)
* L'uomo delle stelle (1995)
* Pugili (1995)
* Cronaca di un amore violato (1996)
* Un bugiardo in paradiso (1998)
* Prima del tramonto (1999)
* Concorrenza sleale (2001)
* Quello che cerchi (2001)
* Solino (2002)
* Non prendere impegni stasera (2006)
* SoloMetro (2007)
* Caos calmo (2008)
* Christine Cristina (2010)
* Hai paura del buio (2010)
* Missione di pace (2011)
* Gli equilibristi (2012)
* Amiche da morire (2013)
* Che strano chiamarsi Federico (2013)
* Arance & martello (2014)
* Io che amo solo te (2015)
* La cena di Natale (2016)
* Cuori puri (2017)
* I peggiori (2017)
* La musica del silenzio (2017)
* Ricchi di fantasia (2018)
* Tolo Tolo (2020)

## Televizija

* Il caso Graziosi (1996)
* Dio vede e provvede (1996-1997)
* Amico mio 2 (1998)
* Vola Sciusciù (2000)
* Don Matteo (2000)
* Tutti i sogni del mondo (2003)
* Le stagioni del cuore (2004)
* Distretto di polizia 6 (2005)
* Die Sterneköchin (2007)
* Il giudice Mastrangelo (2007)
* Romanzo criminale - La serie (2008)
* I liceali (2008)
* Fratelli detective (2009)
* I liceali 2 (2009)
* Un caso di coscienza (2009)
* Squadra antimafia - Palermo oggi (2009-2010)
* Maria di Nazaret (2012)
* I segreti di Borgo Larici (2013)
* 140 secondi (2015)
* Baciato dal sole (2016)
* Il paradiso delle signore (2018-2021)
* Màkari (2021)

## Apdovanojimai
* Nastro d'argento (nominacija) – geriausia antrojo plano aktorė (2000) 
* Nastro d'argento (nominacija) – geriausia komedijos aktorė (2020, 2021) 

## Nuorodos

* IMDb profilis

## Šaltiniai
Valeria Cavalli

**Valerija Kavali** (; g. 1959 m. lapkričio 1 d. Turine) – italų aktorė ir modelis.

## Karjera
1980 m. Kavali pradėjo modelio karjerą, daugiausia reklaminės fotografijos srityje. 

1982 m. debiutavo kaip aktorė komedijoje „Bomberis“. Yra atlikusi daugiau kaip 100 vaidmenų kine bei televizijoje, keletą kartų nominuota įvairiems apdovanojimams.

## Dalinė filmografija
* Bomberis (1982)
* Ašmenys tamsoje (1983)
* Thunder (1983)
* Noras skraidyti (1991)
* Double Team (1997)
* Mano svajonių Afrika (2000)
* Carabinieri (2006–08)

## Apdovanojimai
* Globo d'oro (nominacija) – geriausia aktorė (1993)
* Romos Prisma Independent filmų apdovanojimas (nominacija) – geriausia antrojo plano aktorė (2018)

## Nuorodos

* IMDb profilis

## Šaltiniai
Claudio Amendola

**Klaudijus Amendola** (; g. 1963 m. vasario 16 d. Romoje) – italų aktorius, režisierius, TV laidų vedėjas.

## Biografija
Klaudijus gimė Romoje, aktorių bei filmų dubliuotojų Ferruccio Amendola bei Rita Savagnone šeimoje. Savo aktoriaus karjerą jis pradėjo vaidmenimis režisieriaus Carlo Vanzina komedijose. Po pirmojo draminio vaidmens 1987 m. filme „Soldati – 365 all‘alba“, jis sulaukė daugiau kvietimų atlikti rimtus vaidmenis (rež. Ricky Tognazzi filmai „Ultra“ ir „La scorta“). 

Paskutiniuosius 20 metų Amendola yra populiarus TV aktorius. 2013 m. jis debiutavo ir kaip režisierius juosta „La mossa del pinguino“.

## Šeima
Pirmoji Amendolos santuoka truko 1983–1997 m. su Marina Grande, su kuria jie susilaukė 2 dukterų.

2010 m. jis vedė aktorę Francesca Neri, su kuria dar 1999 m. susilaukė sūnaus Rocco.

Jo duktė iš pirmosios santuokos Alessia Amendola taip pat yra filmų įgarsintoja.

## Dalinė filmografija
* Atostogos Amerikoje (1984)
* Venecietė (1986)
* Soldati – 365 all‘alba (1987)
* Ultra (1991)
* Nevykėlių gauja (1994)
* La Reine Margot (1994)
* La mia generazione (1996)
* Domenica (2001)
* Melisa P. (2005) 
* Suburra (2015)

## Režisuoti filmai
* La mossa del pinguino (2013)
* Il permesso – 48 ora fuori (2017)
* I cassamortari (2022)

## Pagrindiniai apdovanojimai
* David di Donatello – geriausias antrojo plano aktorius (1993)
* Europos kino apdovanojimas (nominacija) – geriausias Europos aktorius (1991)
* Ciak d'oro – geriausias antrojo plano aktorius (1993, 2015)
* Giffoni filmų festivalis (1989)
* Nastro d'argento – geriausias antrojo plano aktorius (2015)

## Nuorodos

* IMDb profilis

## Šaltiniai
RFC Seraing (1922)

**Karališkasis Sereno futbolo klubas**, o angliškuose šaltiniuose **Royal Football Club Seraing** – Belgijos futbolo klubas iš Sereno. 

## Istorija
Šis klubas įkurtas 1922 m. **RFC Bressoux** pavadinimu. 

1992 m. po susijungimo pakito klubo pavadinimas – **Royale Union Liégeoise** arba **RUL**.

1996 m. klubas vėl persivadino į **Seraing RUL** ir pradėjo žaisti Stade du Pairay stadione. Tai buvo visiškai kitoks klubas ir skyrėsi nuo buvusio RFC Seraing. **Seraing RUL** žaisdė ketvirtame Belgijos futbolo lygyje. 

2006 m. šis klubas pakeitė pavadinimą į **RFC Seraing**, siekdamas susigrąžinti klubo praeitį, tačiau nukrito į penktą pakopą 2014 m. Klubo vadovai įsigijo kito klubo teises ir vietą. Su Boussu Dour Borinage klubu apsikeitė vietomis ir iškart peršoko tris lygius. 

2014–2015 m. sezoną pradėjo Belgijos antrajame divizione. Šį kartą pasinaudojo nauju pavadinimu ir tapo **Seraing United**, bet po sezono vėl tapo **RFC Seraing**. 

Po 2016 m. įvykdytos Belgijos lygos reformos klubas nukrito į trečią pakopą, tačiau 2019–2020 m. ir 2020–2021 m. du kartus iš eilės perkeltas į aukštenę pakopą. 

2021–2022 m. sezone, po 25 metų pertraukos, klubas iš Sereno vėl žaidė aukščiausioje šalies lygoje.

## Pasiekimai

## Sezonai

|}

## Žymūs žaidėjai


## Treneriai


## Išnašos

## Nuorodos
* Oficiali klubo svetainė
* SOCCERWAY
Kaltinėnų sinagoga

**Kaltinėnų sinagoga** – buvusi žydų sinagoga, stovinti Kaltinėnų miestelyje, Šilalės rajone. Medinės sinagogos pastatas išlikęs, nenaudojamas. Vieta pažymėta informaciniu stendu.

## Istorija

Kaltinėnuose žydai pradėjo kurtis gana vėlai – XIX a. viduryje, Rusijos imperijos valdymo laikotarpiu. Dabartinė medinė sinagoga pastatyta 1938 m. Ji buvo ir paskutinė čia statyta sinagoga jau artėjant II pasauliniam karui. Ji nuniokota karo metu. Sovietmečiu pastate veikė ūkio reikmenų sandėlis. Nuo 1990-ųjų pastatas apleistas, nenaudojamas.

2020 m. duomenimis, buvo svarstoma prastos būklės sinagogą atstatyti, pritaikyti kultūros ir turizmo poreikiams.

## Architektūra

Pastatas iš anksto projektuotas ir kaip sinagoga, ir kaip rabino gyvenamoji erdvė. Simboliškai rabino gyvenamieji kambariai buvo numatyti kiek žemesniame priestate prie aukštesnės maldos namų dalies. Vėlyva pastato architektūra atspindi ir modernėjantį religinį gyvenimą – nors išliko moterims maldininkėms skirtas balkonas, tačiau jis neturėjo atskiro įėjimo, visiems žydų bendruomenės nariams įėjimas buvo vienas.

## Šaltiniai

## Nuorodos
* Medinės sinagogos: kiek jų išlikę ir ar sugebėsime jas išsaugoti?
Sergio Llull

**Serchijus Ljulas Melija** (, g. 1987 m. lapkričio 15 d.) – profesionalus Ispanijos krepšininkas, 1,91 m ūgio, įžaidėjas ir atakuojantis gynėjas. Ilgametis Madrido „Real“ žaidėjas.

Tris kartus su Madrido „Real“ ekipa iškovojo „Eurolygos“ čempionų titulus (2015 m., 2018 m., 2023 m.). Su rinktine laimėjo sidabro (2012 m.) bei bronzos (2016 m.) medalius Olimpinėse žaidynėse. Pasaulio krepšinio čempionate tapo čempionu (2019 m.). Tris kartus parsivežė aukso medalius iš Europos krepšinio čempionatų (2009 m., 2011 m., 2015 m.), vienąkart jame laimėjo bronzą (2013 m.).

## Laimėjimai
* Eurolyga: 2015, 2018, 2023 m.
* Eurolygos MVP: 2017 m.
* ACB lyga: 2007, 2013, 2015, 2016, 2018, 2019, 2022, 2024, 2025 m.
* ACB lygos MVP: 2017 m.
* Ispanijos krepšinio taurė: 2012, 2014, 2015, 2016, 2017, 2020, 2024 m.
* Ispanijos krepšinio supertaurė: 2012, 2013, 2014, 2018, 2019, 2020, 2021 m.
* FIBA tarpžemyninė taurė: 2015 m.
* Europos krepšinio čempionatas: auksas – 2009 m.
* Europos krepšinio čempionatas: auksas – 2011 m.
* Vasaros olimpinės žaidynės: sidabras – 2012 m.
* Europos krepšinio čempionatas: bronza – 2013 m.
* Europos krepšinio čempionatas: auksas – 2015 m.
* Vasaros olimpinės žaidynės: bronza – 2016 m.
* Pasaulio krepšinio čempionatas: auksas – 2019 m.

## Šaltiniai
Abudu

**Abudu** – alternatyviojo roko grupė iš Lietuvos, susidedanti iš penkių narių: Domanto Starkausko (gitara, vokalas), Vytenio Starkausko (gitara, vokalas), Leono Rėčkaus (sintezatorius, vokalas), Luko Keraičio (bosinė gitara) ir Manto Daujoto (būgnai). Grupė susibūrė 2015 m. ir iki šiol yra išleidusi tris albumus: „Akys žvyro pilnos“ (2017 m.), „Gaisras“ (2020 m.) ir „Vietos Pasauly!!“ (2024). 

## Istorija
Visi grupės nariai yra kilę iš Zanavykijos – Šakiuose susibūrusi grupė išgarsėjo Lietuvoje po pirmųjų singlų „Pavasaris“ ir „Įkvėpimui“ išleidimo.

Grupė debiutavo viešojoje erdvėje su daina „Įkvėpimui“, kuri buvo pristatyta KlipVid konkurse. 2015 m. grupė surengė pirmąjį koncertą indie roko bare Liverpulyje (*Liverpool Indie/Rock Bar*). Vėliau sekė dar keli įsimintini pasirodymai, o 2016 m. „Abudu“ apšildė grupę „Garbanotas Bosistas“ Liverpulyje. Po kiek laiko grupės nariai dalyvavo klubo „Tamsta“ organizuojamame jaunųjų grupių konkurse „Garažas’16“. Šiame konkurse grupė pateko į finalą ir užėmė trečiąją vietą su hitu „Pavasaris“. Toliau aktyviai repetavusi, grupė pasirodė kultūros baro „Kablys“ scenoje prieš pat suomių atlikėjo Jako Eino Kalevio koncertą. „Abudu“ taip pat nusifilmavo akustinės bei gyvosios muzikos projekte „Vilnius Temperature“, grojo LRT Opus vasaros terasoje ir dalyvavo festivaliuose, tokiuose kaip „Galapagai“ bei „Saulėtos naktys“. Po ilgesnės kūrybinės pertraukos grupė pristatė naujausią kūrinį „Pavargau“ ir paskelbė apie 2017 m. pasirodžiusį debiutinį albumą „Akys žvyro pilnos“. 2020 m. „Abudu“ išleido antrąjį albumą „Gaisras“ ir pirmąją vinilinę plokštelę. Albumo pristatymo koncertas vyko „Vasaros terasoje“, kurio metu buvo rodomas specialiai albumui skirtas filmas. Šiame filme atskleista grupės veikla scenoje ir už jos ribų, taip pat paminėta, jog tam tikru metu „Abudu“ svarstė apie veiklos nutraukimą. Išleidę albumą „Vietos Pasauly“, apdovanojimuose M.A.M.A. laimėjo metų roko muzikos grupės apdovanojimą.

## Stilius ir įtaka
„Abudu“ kūryboje dominuoja gitaros, būgnai ir sintezatoriai. Grupės vokalai apibūdinami kaip lyriški ir ramūs, tačiau kai kuriose dainose pasigirsta maištingo, ekspresyvaus skambesio. Jų muzikoje jaučiama nostalgija, melancholija ir egzistencinės temos, o džiaugsmo ir lengvumo – nedaug. Grupė išsiskiria eklektišku skambesiu, tačiau visus kūrinius vienija stipri emocinė išraiška ir suvokimas, kad viskas šiame pasaulyje yra laikina bei nepastovu. Dainų tekstuose dažnai randamos sąsajos su Biblija, ypač išryškinami Pradžios knygos siužetai.

Vaizdo klipai dažniausiai filmuojami apleistuose pastatuose, laivuose, miškuose, baseinuose ir degalinėse. Ši vizualinė estetika grupės kūryboje yra svarbi priemonė perteikti pagrindinę dainų mintį bei emociją.

## Šaltiniai
Kipras Kažukolovas

**Kipras Kažukolovas** (g. 2000 m. lapkričio 20 d., Kuršėnai) – Lietuvos futbolininkas, gynėjas. Kitados atstovavo Lietuvos jaunimo rinktinėms, o nuo 2023 m. kviečiamas į nacionalinę rinktinę.

## Karjera
### Nacionalinė Futbolo Akademija
Nuo 2014 m. futbolo paslapčių mokėsi NFA.

2017 m. pirmoje pusėje žaidė FK NFA, kuri dalyvavo Antros lygos pirmenybėse.

### Brighton & Hove Albion
Nuo 2017 m. vasaros žaidė Anglijoje Brighton & Hove Albion klubo jaunimo ekipose.

### FK Žalgiris
2021 m. lapkričio 18 d. pasirašyta sutartis su Vilniaus „Žalgiriu“.

Vilniaus „Žalgirio“ pagrindinėje sudėtyje nuo 2021 m. pabaigos. 

2021 m. lapkričio 28 d. debiutavo A lygos debiutas rungtynėse Telšių „Džiugą“. Žaidėjas į kovą buvo mestas 88–ąją rungtynių minutę ir žaidė iki finalinio švilpuko.

2022 m. rugsėjo 11 d. rungtynėse prieš FK Kauno Žalgiris pelnė įvartį.

2023 m. vasario 7 d. tapo žinoma, kad žaidėjas palieka klubą ir karjerą tęs Kazachstane.

### „Astanos“ klubas
Nuo 2024 m. vasario mėn. atstovavo „Astanos“ klubui. 2024 m. kovo 5 d. debiutavo Kazachstano aukščiausioje lygoje. Kipras Kažukolovas pasirodė po keitimo paskutinėmis susitikimo akimirkomis ir žaidė iki finalinio švilpuko. Išvykoje žaidę „Astanos“ futbolininkai nugalėjo Taldy Kurgano „Žetìsu“ rezultatu 2-0. 

2024 m. birželio 29 d. pelnė įvartį Premjer lygos rungtynėse prieš Ķajrat. „Astanos“ ekipa pralaimėjo rezultatu 1-3.

2025 m. rugpjūčio mėn. pranešta, kad futbolininkui plyšo kryžminiai raiščiai.

## Statistika
; A lygos statistika

Spalvų reikšmės: 
: Ekipa žaidė A lygoje;

## Pasiekimai
; su FK Žalgiris
* **[[A lyga|A lygos]] laimėtojas**: 2021 m., 2022 m.
* **LFF taurės laimėtojas**: 2022 m.

; su FK Astana

* **Kazachstano futbolo taurės laimėtojas**: 2024 m.

; Asmeniniai
* 2022 m. rugpjūčio mėn. geriausias A lygos jaunasis žaidėjas.

## Rinktinės
* Atstovavo Lietuvos U-17, U-19 ir U-21 jaunimo rinktinėms. Nuo 2019 iki 2021 m. kviestas į U-21 rinktinę
* Debiutavo nacionalinėje rinktinėje 2023 m. kovo 25 d. rungtynėse prieš Serbiją.

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* fkzalgiris.lt naujienos
Diane Fleri

**Diana Fleri** (; g. 1983 m. liepos 13 d. Kempere) – Prancūzijoje gimusi italų aktorė.

Jos tėvas Marino Fleri yra italas diplomatas, turintis estiškų bei maltiečių šaknų, o motina kilusi iš Vietnamo. Šeima iki Persijos įlankos karo pradžios 8 metus gyveno Jeruzalėje, vėliau persikėlė į Romą. Diana turi du brolius ir seserį.

## Karjera
Diana kine atsidūrė atsitiktinai, būdama paauglė, kuomet palydėjo draugą į kino atranką filmui „Come te nessuno mai“, kuriame pati netikėtai gavo vaidmenį. Vėliau Diana studijavo politikos mokslus Romos universitete, metus laiko praleido Paryžiuje, kur studijavo aktorystę ir pradėjo vaidinti teatre. Sulaukusi pasiūlymų filmuotis (tai daugiausia buvo televizijos serialai), ji labiausiai mėgavosi vaidmenimis trumpo metražo filmuose. Tarp žymesnių jos vaidmenų yra TV serialas „I liceali“ ir filmas „Mio fratello e figlio unico“.

## Dalinė filmografija
* Solo (2016, serialas)
* Questo nostro amore (2014, serialas)
* Nina (2012)
* Posti in piedi in paradiso (2012)
* I liceali (2008–2009, serialas)
* Solo un padre (2008)
* Mio fratello e figlio unico (2007)
* Come te nessuno mai (1999)

## Apdovanojimai
* Kineo apdovanojimas (nominacija) – geriausia antrojo plano aktorė (2008, 2012)

## Nuorodos

* IMDb profilis

## Šaltiniai
Anitra Ford

**Anitra Ford** (tikrasis vardas – *Anitra Joy Weinstein*; g. 1942 m.) – amerikiečių modelis ir aktorė. Ji geriau žinoma kaip JAV populiaraus TV žaidimo „The Price Is Right“ vedėjo asistentė. Kine ir televizijoje atlikdavo epizodinius vaidmenis.

## Dalinė filmografija
* Didelis paukštyčių narvas (1972)
* Blogio mesijas (1973)
* Ilgiausias jardas (1974)

## Nuorodos

* IMDb profilis
Eumolpas

**Eumolpas** () – graikų mitologijos personažas, karalius iš Trakijos. Poseidonas Eumolpo susilaukęs su Chione, Borėjo dukra.

Pasakojama, kad Eumolpas padėjęs Eleusinui per karą su Atėnais, Eleusine ir pasilikęs. Manyta, kad Eumolpas įsteigęs Eleusino misterijas. Istoriniu laikotarpiu paliudyta žynių Eumolpidų giminė.

Kuomet Heraklis išžudęs kentaurus, nuo nusikaltimo jį „apvalęs“ Eumolpas. Eumolpas laikytas garsiu dainininku, pasak vieno varianto, jo sūnus buvęs Musajas, anot kito, pats Musajas buvęs Eumolpo tėvas. Taip pat esama mito versijos, pagal kurią Eumolpas buvęs nukautas atėniečių, kai šie kariavo su Eleusinu; tai užtraukę Poseidono rūstybę: jis Dzeuso pareikalavęs nutrenkti Erechtėją, Atėnų karalių.

## Išnašos
Sapnas raudonajame paviljone

**Sapnas raudonajame paviljone** (紅樓夢, *Honglou Meng*) – vienas iš keturių klasikinių kinų romanų, XVIII a. vid. parašytas Cao Siuečino. Romanas laikomas pusiau biografiniu ir atspindinčiu autoriaus giminės ir iš dalies Čingų dinastijos iškilimą ir nuosmukį.

Kaip autoriaus ir pateikiama pirmame skyriuje, romanas skirtas moterų, kurias jis pažinojo jaunystėje, atminimui: draugėms, giminaitėms ir tarnaitėms. Romanas pasižymi ne tik veikėjų gausa ir jų psichologiniais portretais, tačiau ir tiksliu XVIII a. Kinijos visuomenės socialinių struktūrų perteikimu. Romane gyvai vaizduojama medicina, patiekalai, arbatos kultūra, šventės, patarlės, mitologija, konfucianizmas, budizmas, taoizmas, vaikų paklusnumas tėvui, opera, muzika, architektūra, laidotuvių tradicijos, tapyba, klasikinė literatūra ir keturi konfucianistiniai tekstai. Be dialogų, romane taip pat gausu poezijos. Romanas laikomas vienu sėkmingiausių Kinijos grožinės literatūros šedevrų.

Iš pradžių cirkuliavo įvairiai pavadintos romano rankraščio kopijos, kol 1791 m. romanas buvo išleistas knyga. Gao E, kartu su savo partneriu Čeng Veijuan paruošęs pirmuosius du spausdintus leidimus in 1791–1792 m., pridėjo 40 skyrių romanui užbaigti. Iki šiol nesutariama, ar šie skyriai buvo sukurti Gao E ir Čeng Veijuan, ar parašyti paties Cao. Šio kūrinio mokslinis tyrinėjimas vadinamas „redologija“.

Romanas parašytas šnekamąja kinų (*baihua*), o ne klasikine kinų kalba (*wenyan*). Nors Cao poezija buvo parašyta klasikine kinų kalba, dialogai romane parašyti Pekino mandarinų dialektu, vėliau tapsiančiu šiuolaikinės kinų mandarinų kalbos pagrindu. Ankstyvajame XX a. leksikografai šį tekstą naudojo normindami kinų kalbą, o reformatoriai romaną naudojo šiuolaikinei šnekamajai kalbai populiarinti.

Kinijos marksistai XX a. antrajame dešimtmetyje prasidėjus Judėjimui už naująją kultūrą romaną vertino kaip feodalinės visuomenės korupciją atskleidžiantį ir apie klasių kovą bylojantį kūrinį. Nuo XX a. devintojo dešimtmečio literatūros kritikai romano turtingumą ir estetiką vertina multikultūriniame kontekste.

Romanas buvo išverstas į kitas kalbas – anglų (1892 m.), japonų (1922 m.), vokiečių (1932 m.), prancūzų (1981 m.), čekų (1988 m.), slovakų (2003 m.), ispanų (2010 m.) ir kitas kalbas. Į lietuvių kalbą išverstas nėra.

## Šaltiniai

## Nuorodos
* Viešai prieinama audio knyga (anglų kalba)
Žąsupė

**Žąsupė** (, nuo 1938 m. *Sasse*) arba ***Zasipka*** () – upė Rusijoje, Kaliningrado srityje, Gusevo ir Černiachovsko rajonuose, Eimenio (Įsruties baseinas) dešinysis intakas.

Prasideda prie Ragainės–Gumbinės plento, ties buvusiu Čiulkinių dvaru, apie 3 km į pietus nuo Malviško, teka laukais į šiaurės vakarus, ties Kaušiais įteka į Eimenį 6 km nuo jo žiočių. Kairysis intakas Kupstė.

Buvusios gyvenvietės prie Žąsupės: Čiulkiniai, Rudstainiai, Antbaliai, Žąsupėnai, Stirnlaukiai, Smailiai, Stimbiriai, Noidorfas, Aukštgiriai, Didysis Pilkalnis, Žąsupėnai.

## Šaltiniai
Akmenis (Įsrutis)

**Akmenis** (, nuo 1938 m. *Steinbach*) arba ***Serebrianka*** () – upelis Rusijoje, Kaliningrado srityje, Krasnoznamensko ir Nemano rajonuose, Šešupės lygumoje, Įsruties kairysis intakas.

Prasideda laukuose į vakarus nuo Spulių, teka į šiaurę, šiaurės vakarus, ties Leskaminiu įteka į Įsrutį 66 km nuo jos žiočių. Vagos plotis 5 m, gylis 0,5 m. Srovės greitis 0,1 m/s. Vaga aukštupyje reguliuota.

Dabartinės ir buvusios gyvenvietės prie Akmenio: Spuliai, Meškupiai, Griunkrugas, Nyveidė, Ivenbergas, Naujieji Vingerupiai, Frydrichsvaldė, Antakmenėliai, Kamantai, Leskaminis.

Anksčiau vadintas **Agmena** (1595 m. minimas *Agmen*).

## Šaltiniai
2022 m. Veikkausliiga

**2022 m. [[Veikkausliiga]]** – Suomijos aukščiausiosios futbolo lygos sezonas. Prasidėjo 2022&nbsp;m. pavasarį, o baigėsi 2022&nbsp;m. rudenį. Dalyvavo 12 komandų. Dėl pandemijos pakito formatas; sužaisti du ratai (kiekviena komanda po 22 rungtynes). Tada lyga skeliama pusiau. Stipriųjų grupė kovojo dėl apdovanojimų, o silpnųjų – dėl išlikimo.

## Pokyčiai lygoje

* Iš Veikkausliiga iškrito dvyliktą vietą 2021&nbsp;m. užėmę KTP Kotka.
* Į lygą pateko 2021&nbsp;m. Ykkonen pirmenybių nugalėtojai VPS Vaasa.

## Dalyviai

## Turnyrinė padėtis
### I etapas

### Stipriųjų grupė
* Čempionais tapo HJK.

### Silpnųjų grupė

## Pereinamosios rungtynės
* Vienuoliktą vietą užėmusi FC Lahti kovojo dėl išlikimo lygoje pereinamosiose rungtynėse su žemesniojo diviziono TPS.

; Ykkönen pusfinalis

; Ykkönen finalas

; Bendras finalas

----

## Taip pat skaitykite
* 2022 m. Ykkönen
* 2022 m. Kansallinen liiga

## Išnašos

## Nuorodos
* Oficiali svetainė
* RSSSF duomenų bazė (2022 m.)
US Viterbese 1908

**Viterbo „Viterbezė“**, o angliškuose šaltiniuose žinomas **U.S. Viterbese 1908** – Italijos futbolo klubas iš Viterbo. Itališkai klubo pavadinimas – **Unione Sportiva Viterbese 1908**. 

Namų rungtynes žaidė Stadio Enrico Rocchi, talpinančiame daugiau nei 5,4 tūkst. žiūrovų.

## Istorija
Klubo ištakos siekia 1908 m. Buvo sunykęs. Vėlesniais metais ne kartą gaivintas ir vėl sunykdavo. Dažnai keitė pavadinimus.

2004 m. atkurtas. varžėsi Serie C B grupėje, tačiau ilgam joje neįsitvirtino ir iškrito į žemesnį lygmenį.

### Pavadinimų kaita
* 1908—1929: *Unione Sportiva Viterbese Calcio*
* 1929—1931: *Associazione Calcio 115ª Legione M.V.S.N. Viterbo*
* 1931—1937: *Associazione Sportiva Viterbo*
* 1937—1938: *Comando Federale G.I.L. Viterbo*
* 1938—1939: *G.S. G.I.L. Viterbo*
* 1940—1950: *Associazione Sportiva Viterbo*
* 1950—1962: *Unione Sportiva Viterbese*
* 1962—1964: *Unione Sportiva Tuscanviterbese*
* 1964—2004: *Unione Sportiva Viterbese*
* 2004—2006: *Associazione Sportiva Viterbo Calcio*
* 2006—2013: *Associazione Sportiva Viterbese Calcio*
* 2013—2014: *A.D.C. Viterbese Castrense*
* 2014—2016: *Società Sportiva Dilettantistica Viterbese Castrense*
* 2016—2020: *Associazione Sportiva Viterbese Castrense*
* nuo 2020: **Unione Sportiva Viterbese 1908**

## Spalvinė gama
Klubo spalvos – geltona ir mėlyna.

## Pasiekimai
* **[[Serie C taurė]]**
****Nugalėtojai (1):** 2018–2019 m.

## Lietuviai
*  Linas Mėgelaitis (2021–2023 m.)

## Išnašos

## Nuorodos
* Oficiali klubo svetainė
* facebook paskyra
* SOCCERWAY
* FLASHSCORE
* Transfermarkt
* Globalsportsarchive
Vektorinis greitis

**Vektorinis greitis**, dar vadinamas **momentiniu greičiu** – vektorinis fizikinis dydis, charakterizuojantis objekto poslinkio pokytį tam tikru laiko momentu. Greičio SI sistemos vienetas – metrai per sekundę (m/s), tačiau kasdienėse situacijose dažniau naudojami kiti mato vienetai, pavyzdžiui, kilometrai per valandą (km/h) ar mylios per valandą (JAV). Formulėse daugiausiai žymima kaip \vec v (pagal lotynų kalbos *velocitas*).

Vektorinį greitį nusako ši formulė:
: \vec v=\frac{\Delta \vec l}{\Delta t}.

Formulės skaitiklyje yra kūno poslinkis labai trumpu laiko intervalu, kuris nurodytas vardiklyje. Momentinį greitį rodo spidometras. Greičio pokytį laiko intervale nurodo pagreitis.
Lietuvių kalboje tiek skaliariniam, tiek vektoriniam dydžiui vartojamas tas pats terminas – greitis. Kai kuriose kitose kalbose vartojami skirtingi žodžiai, pvz., atitinkamai *speed*, *celeridad* bei *velocity*, *velocidad* anglų ir ispanų kalbomis.

## Šaltiniai

## Taip pat skaitykite
* Greitis
* Pagreitis

## Nuorodos
* Greičio vektorius (anglų kalba)
Karolis Žebrauskas

**Karolis Žebrauskas** (g. 2002 m. birželio 12 d.) – Lietuvos futbolininkas, saugas. Atstovavo įvairaus amžiaus Lietuvos jaunimo rinktinėms.

## Klubinė karjera
Nuo 2014 m. antros pusės atstovavo Klaipėdos futbolo mokyklai.

Nuo 2015 m. spalio mėn. atstovavo  Nacionalinei futbolo akademijai.

Nuo 2016 m. pabaigos žaidė Tauro sporto mokyklos komandose.

2017 m. atstovavo FK NFA, kuri žaidė Antroje lygoje, o 2018 m. Pirmoje lygoje.

2019 m. praleido Italijoje, kur futbolo paslapčių sėmėsi Udinese Calcio jaunimo ekipose.
### FK Sūduva
2020 m. Marijampolės „Sūduvoje“ pradėjo profesionalo karjerą. Buvo registruojamas A lygos rungtynėms, tačiau joje nesužaidė nė minutės. Atstovavo Sūduva B komandai, rungtyniavusiai Antroje lygoje.

### FK Banga
2021 m. karjerą tęsė Gargždų „Bangoje“. 2021 m. gegužės 29 d. debiutavo A lygos rungtynėse prieš Alytaus „Dainavą“.

2021 m. lapkričio 28 d. rungtynėse prieš FK Kauno Žalgiris pelnė vienintelį rungtynių įvartį. Ši Gargždų klubo pergalė juos kilstelėjo ir devintos vietos į septintą galutinėje komandų rikiuotėje ir FK Banga išvengė perkėlimo į Pirmą lygą.

2022 m. kovo 26 d. pelnė įvartį rungtynėse prieš FC Džiugas. Gargždiškiai atsilikinėjo (0:1), o po  žaidėjo tikslaus smūgio rezultatas tapo lygus 1:1.

2022 m. rugpjūčio 6 d. rungtynėse prieš FK Žalgiris pasižymėjo pelnydamas įvartį ir sušvelnino varžovų persvarą. Vilniečiai pirmavo 2-0, o galutinė rungtynių baigtis 2-1 žalgiriečių naudai.

### FA Šiauliai
2024 m. sausį tapo žinoma, kad atstovaus FA Šiauliai. 2024 m. kovo 17 d. debiutavo A lygos rungtynėse prieš Kauno Žalgirį. Futbolininkas pasirodė startinėje sudėtyje, o 82 min. buvo pakeistas. Šiauliečiai palaužė varžovus rezultatu 2-1.

2025 m. gegužės 18 d. pelnė pirmąjį savo įvartį A lygos rungtynėse prieš Gargždų „Bangą“. Po dviejų daniel Romanovskij įvarčių šiauliečiai pirmavo 2-0, o Karolis Žebrauskas pelnė trečią įvartį ir „Šiaulių“ komanda nugalėjo varžovus rezultatu 3-0.

## Statistika
; A lygos statistika

Spalvų reikšmės: 
: rungtyniavo A lygoje;
: Pirmoje lygoje;

## Pasiekimai
; asmeniniai
* Išrinktas į simbolinę A lygos žaidėjų simbolinę savaitės rinktinę.
* Išrinktas geriausiu jaunuoju „Optibet A lygos“ 2021 m. lapkričio mėnesio žaidėju.

## Rinktinės
; Atstovavo U-18 rinktinei
2019 m. rugsėjo 12 d. draugiškose rungtynėse prieš Turkijos U-18 rinktinę pasižymėjo pelnydamas įvartį, tačiau lietuviai nusileido turkams rezultatu 2-4.
; Atstovavo U-21 rinktinei
Atrankoje į 2023 metų Europos čempionatą 2021 m. spalio 8 d. Lietuvos U-21 rinktinė rezultatu 2:1 nugalėjo Maltos futbolininkus. Šiose rungtynėse nuo 68 minutės žaidė ir Karolis Žebrauskas.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
* fkbanga.lt svetainė
IDenfy

**iDenfy** – įmonė, kuri teikia nuotolinę tapatybės patvirtinimo paslaugą.

## Istorija
iDenfy buvo įkurtas 2017 metais, Domanto Čiuldės ir Gedimino Ratkevičiaus, Kauno mieste, Lietuvoje.

2019 m. iDenfy prekės ženklas buvo įregistruotas Europos Sąjungos intelektinės nuosavybės
tarnyboje. Jis priklauso *Identifikaciniai Projektai, UAB*. Tais pačiais 2019 m. „iDenfy“ laimėjo galimybę pasirašyti sutartį dėl tapatybės patvirtinimo paslaugos teikimo Lietuvos nacionaliniam bankui. Taip pat, 2019 m. bendrovė užmezgė partnerystę su *Baltic Banking Service*.

2020 m. kovo mėn. iDenfy įgijo ISO 27001 sertifikatą, teigiantį jog įmonė atitinka aukščiausius informacijos saugumo standartus.

2020 m. balandžio mėn. iDenfy sukūrė imuniteto pasą. Taip pat 2020 m. balandžio mėn. iDenfy patobulino programinę įrangą, integruodama 3D biometrinę atpažinimo sistemą.

2019 m. gruodžio mėn. iDenfy paskelbė apie partnerystę su *Viainvest*.

2020 m. birželio mėn. iDenfy pradėjo bendradarbiauti su *Cashaa*, o rugpjūtį – su *mPay*. Tais pačiais metais spalio mėn. įmonė kooperavosi su *DSBC Financial Group*, o lapkritį – su *Eshopwedrop*.

2020 m. gruodžio mėn. *iDenfy* patobulino *Smart Engines* sukurtą dokumentų atpažinimo technologiją ir 2021 m. pradžioje paskelbė, kad *Manu Analytics* sutinka jog *iDenfy* savo klientams siūlytų jų sukurtą, intelektiniu protu paremtą, vartotojų elgseną internete stebintį modelį.

## Paslaugos
iDenfy teikia internetinę asmens tapatybės patvirtinimo ir veido atpažinimo paslaugą.

## Apdovanojimai
* 2018 m. – tapo metų startuoliu Lietuvoje.
* 2019 m. – pelnė Kauno startuolio nominaciją.
* 2019 m. – buvo paskelbtas savaitės startuoliu Lietuvoje.
* 2020 m. – įtrauktas į perpektyviausių startuolių sąrašą Lietuvoje.
* 2020 m. – pelnė „Fintech“ metų startuolio apdovanojimą.
* 2020 m. – laimėjo antrąją vietą “Startup Innovative Solutions Awards“.
* 2021 m. – apdovanoti Baltijos Inovacijų Premija už išskirtinius pasiekimus inovacijų ir technologijų srityse bei Baltijos šalių bendradarbiavimo stiprinimą vystant inovacijas ir technologijas.

## Šaltiniai
Veronika Ščiukauskaitė

**Veronika Ščiukauskaitė-Katilienė-Schmidt** (**Verutė Ščiukauskaitė**) (1913 m. rugpjūčio 14 d. Kaune – 2006 m. rugpjūčio 2 d. Kaune) – Lietuvos tenisininkė, daugelio tarptautinių teniso turnyrų Europoje nugalėtoja, garsaus „Forest Hill“ teniso klubo JAV narė ir viena pirmųjų tenisininko Vito Gerulaičio trenerių.

## Karjera
Būdama 16 metų, V. Ščiukauskaitė tapo Lietuvos teniso čempione ir išlaikė šį titulą 15 metų – visu Lietuvos nepriklausomybės laikotarpiu. Ji taip pat 16 kartų laimėjo Lietuvos moterų dvejetų pirmenybes ir 13 kartų tapo šalies čempione mišrių dvejetų varžybose. Kartu su Veronika tenisą žaidė ir sesuo Jadvyga. Jos abi visą dešimtmetį (nuo 1940 m.) buvo geriausios Lietuvos tenisininkės, nuolat susirungdavusios finaluose.

1944 metais V. Ščiukauskaitė pasitraukė į Vokietiją, o 1950 persikėlė į JAV, kur laimėjo keletą turnyrų ir tapo garsaus teniso klubo “Forest Hill” nare.

## Įvertinimai
Dalyvaudama Lietuvos teniso sąjungos 80-mečio paminėjimui surengtame Respublikos Prezidento teniso taurės turnyre Vilniuje V.Ščiukauskaitė priėmė Respublikos Prezidento Valdo Adamkaus jai skirtą Padėkos raštą bei Kūno kultūros ir sporto departamento medalį „Už nuopelnus Lietuvos sportui“.

## Išnašos
Shane Larkin

**Dešeinas Deivisas Larkinas** (*DeShane Davis Larkin*, g. 1992 m. spalio 2 d.) – Jungtinių Amerikos Valstijų krepšininkas, įžaidėjas. Nuo 2020 m. Turkijos pilietis ir Turkijos rinktinės žaidėjas.

Gimė Sinsinatyje. Tėvas – buvęs profesionalus beisbolininkas Baris Larkinas. Vaikystėje Šeinas Larkinas taip pat žaidė beisbolą, bet vėliau perėjo prie krepšinio. Jis žaidė už Orlando Dr. Filipso mokyklos komandą. 2011–2013 m. žaidė už Majamio universiteto „Hurricanes“ komandą, kur buvo lyderis, išrinktas NCAA Atlanto pakrantės konfederacijos geriausiu žaidėju.

2013 m. NBA naujokų biržoje Šeiną Larkiną 18 šaukimu pasirinko Atlantos „Hawks“, bet savo teises į žaidėją perleido Dalaso „Mavericks“. Po keleto metų praleistų NBA komandose, Larkinas 2016 m. sudarė sutartį su Vitorijos „Baskonia“. Kitais metais grįžo į NBA, Bostono „Celtics“, tačiau negavęs pakankamai svarbaus vaidmens komandoje, 2018 m. vėl atsidūrė Europoje. Stambulo „Anadolu Efes“ komandoje jis tapo lyderiu, 2019 m. „Eurolygos“ finalo ketverte pagerino šio etapo naudingumo balų rekordą (varžybose prieš „Fenerbahçe“ jų surinko 43), o 2019 m. lapkritį pagerino naujojo formato „Eurolygos“ rekordą, per varžybas prieš Miuncheno „Bayern“ surinkęs 49 taškus (2024 m. rekordas pagerintas Naidželo Heiso). 2021 m. kartu su Vasilijė Micičiumi atvedė „Anadolu“ prie pirmojo „Eurolygos“ trofėjaus.

2020 m. Šeinui Larkinui suteikta Turkijos pilietybė.

## Laimėjimai
* Eurolyga: 2021, 2022 m.
* Turkijos krepšinio lyga: 2019, 2021 m.
* Turkijos krepšinio supertaurė: 2018, 2019 m.
* Turkijos krepšinio taurė: 2022 m.
* Europos krepšinio čempionatas:  2 vieta (2025 m.)

## Šaltiniai
Enskiškių valsčius

**Enskiškių valsčius** (, nuo 1938 m. *Amtsbezirk Hensken*) – Rytų Prūsijos administracinis teritorinis vienetas, gyvavęs 1874–1945 m. dabartinės Kaliningrado srities rytinėje dalyje. Priklausė Pilkalnio apskričiai. Valsčiaus centras buvo Enskiškiuose.

## Istorija
Suformuotas 1874 m. pagal 1872 m. priimtus „Apskričių nuostatus Prūsijos, Brandenburgo, Pomeranijos, Poznanės, Silezijos ir Saksonijos provincijoms“. Valsčių sudarė 11 kaimo bendruomenių: Antmirėlių, Belzų, Būdupėnų,  Dūdų, Eimeniškių, Enskiškių, Laugalių, Pečinkių, Pušynų, Septynliepių ir Tulių.

Valsčius buvo pietinėje apskrities dalyje, tarp Pilkalnio ir Kusų. Valsčiaus šiaurėje dunksojo nedidelis Tulių miškas, pietuose telkšojo nedidelės Budžiūnų ir Tyrbalio pelkės.

1905 m. valsčiuje buvo 2106 gyventojai, iš jų 86 lietuviai (4,1 %). Daugiausia lietuvių gyveno Pušynuose (22 %). Didžiausios gyvenvietės 1939 m. buvo valsčiaus centras Enskiškiai (423 gyv.) ir Tuliai (409 gyv.).

## Šaltiniai
Euforionas

**Euforionas** () – graikų mitologijos personažas, Achilo ir Helenės sūnus.

Pasakojama, kad Tetidė Leukės saloje Achilui ir Helenei kuriam laikui grąžinusi gyvybę, čia jiems ir gimęs Euforionas. Anot mito, Dzeusas įsimylėjęs gražuolį Euforioną, tačiau šis nuo dievo meilės bėgęs, už tai buvęs nutrenktas žaibu. 

Nimfos palaidojusios Euforioną, tačiau užsitraukusios Dzeuso rūstybę – už bausmę paverstos varlėmis.

## Išnašos
Laima Oržekauskienė

**Laima Oržekauskienė** (g. 1959 m. vasario 13 d. Vilnius) – Lietuvos tekstilininkė.

## Biografija
1985 m. baigė Lietuvos dailės instituto Pramoninės dailės fakultetą Kaune (tekstilę). 1982–1985 m. dirbo Kauno paveikslų galerijoje. Nuo 1987 dėsto Vilniaus dailės akademijos Kauno fakultete (iki 2012 veikė kitais pavadinimais), 1996–2007 m. Taikomosios tekstilės katedros vedėja; nuo 2006 m. – profesorė.

Nuo 2004 m. priklauso Lietuvos dailininkų sąjungai. Kauno meno bienalės „Textile“ tarybos narė.

## Kūrybinė veikla
Audžia gobeleno, mišriąja ir autorine technika, skaitmeninėmis technologijomis kuria kompozicijas, interpretuojančias moteriškos būties, gyvenimo vertybių, kūno tematiką. Kūryba plėtojosi nuo dekoratyvių ornamentinių kompozicijų (*Faktūrinis* 1989 m., *Išsiliejimas* 1992 m., *Apibrėžiu ratą* 1997 m.) iki sudėtingos struktūros keliasluoksnių kūrinių, kuriuose baltiška ornamentika dengia žmonių veidus ir figūras (*Torsas, Moterys arhatos. Danutė. Lina. Violeta. Kristina*, abu 2002–05 m., *Pasipiršimas I–II* 2007 m., *Penkiasdešimtmetės* 2010–11 m.).

Nuo 1987 m. dalyvauja parodose Lietuvoje ir užsienyje. Individualios parodos: Sersleve (Danija, 1994 m.), Lodzėje (2004 m.), Vilniuje (2006, 2012 m.), Delyje (2006 m.), Kaune (2007, 2011 m.), Zalcburge (2009 m.), Kiote (2013 m.), Druskininkuose (2016 m.). Kūrinių turi Lietuvos nacionalinis dailės muziejus, Nacionalinis M. K. Čiurlionio dailės muziejus, Meno galerija Sombathėjuje (Vengrija), Meno centras Stokholme.

## Šaltiniai
Mark Allen

**Markas Alenas** (; g. 1986 m. vasario 22 d.) – Šiaurės Airijos snukerio žaidėjas. Jis laikomas sėkmingiausiu savo šalies profesionalu. Turi virš 600 šimtinių serijų, įskaitant 3 maksimalius breikus ir yra laimėjęs 11 reitingo titulų. Profesionalu tapo 2005 m., prieš tai laimėjęs mėgėjų čempionatą.

Nors iš prigimties yra dešiniarankis, jam patogiau žaisti snukerį kaire ranka.

M. Alenas yra filantropas. Per COVID-19 pandemiją jis paaukojo pinigų. 2021 m. jis prisipažino bankrutavęs.

2022 m. Alenas laimėjo 7 karjeros reitinginį titulą ir pakilo į 14 vietą visų laimėtojų bendrame sąraše. Po mėnesio jis laimėjo UK Championship; tai buvo jo 8 karjeros titulas. 2023 m. sausį laimėjo Grand Prix čempionatą, iškovodamas 9 karjeros titulą ir trumpam susilygindamas su Šonu Merfiu. Savo geresnio žaidimo priežastį Alenas įvardijo sumažėjusį svorį, nes jam pavyko numesti maždaug 20 kg. 2023 m. gruodį Alenas laimėjo savo 10 karjeros titulą ir tapo dvyliktu žaidėju, pasiekusią dviženklę titulų ribą. Tą patį sezoną jis pridėjo ir 11 laimėtą turnyrą. Sezono pabaigoje jis tapo geriausiu pasaulio žaidėju.

## Šaltiniai
Strumskis

* Algirdas Strumskis (1938–2021) – žurnalistas, redaktorius;
* Ksaveras Strumskis (1884–1954) – vargonininkas, chorvedys ir kultūros veikėjas.
Airijos futbolas 2022 m.

**[[Airijos futbolas]] [[2022]] m.**
*  prasidėjo 2022 m. vasario 18 d., baigėsi lapkričio 6 d.
* s turnyras prasidėjo 2022 m. pavasarį, finalas įvyko lapkričio 13 d.

## Lygos
### Premier divizionas

Pirmenybės vadinosi Premier divizionu (, *SSE Airtricity League Premier Division*), 38–asis, vadinamas Premier divizionu. Čia dalyvavo 10 ekipų, iš Premier diviziono iškritusius Waterford FC ir Longford Town pakeitė Shelbourne FC ir UCD Dublin. Shamrock Rovers iškovojo čempionų titulą. Galutinė lentelė:

* (N) – Premjer diviziono naujokai.

Pereinamosiose rungtynėse dėl išlikimo Premjer divizione kovojo University College Dublin AFC ir Waterford FC. UCD nugalėjo varžovus rezultatu 1-0 ir išsaugojo vietą premjer divizione.

### I divizionas

I divizionas – antros pakopos pirmenybės (). Pirmosios rungtynės sužaistos 2022 m. vasario mėn. Bray Wanderers AFC ir Cabinteely FC panoro turėti bendrą ekipą I divizione. Divizione žaidė 9 komandos, į aukščiausią divizioną patekusius Shelbourne FC ir UCD Dublin pakeitė iškritusieji Waterford FC ir Longford Town. Cork City FC tapo pirmenybių nugalėtojais ir pateko į Premjer divzioną. Galutinė lentelė:

### Moterų čempionatas

Women's National League – pirmos pakopos, aukščiausioji moterų lyga šalyje. 2022 m. dalyvavo 10 ekipų.

Čempionėmis tapo Shelbourne.

## Taurės
### Nacionalinė taurė

Turnyras prasidėjo 2022 m. pavasarį. Finalo rungtynės įvyko tarp Shelbourne FC ir Derry City FC, nugalėjo Derio ekipa.

----

----
----

----

### Supertaurė

Sezono atidarymo rungtynėse dėl trofėjaus varžėsi praėjusio sezono čempionai ir taurės laimėtojai.

## Šaltiniai

## Nuorodos
* Ireland 2021-30 (Claudionicoletti.eu)
* Ireland 2022 (Rsssf.org)
* Premjer lyga pagal SOCCERWAY
* Pirmasis divizionas pagal SOCCERWAY
* 2022 m. sezonas pagal SOCCERWAY
* https://int.soccerway.com/national/ireland-republic/fai-cup/2022/s21067/final-stages/
Mark Williams

**Markas Viljamsas**, MBE (; g. 1975 m. kovo 21 d.) – profesionalus velsiečių snukerio, pokerio žaidėjas
ir buvęs boksininkas. Jis yra triskart pasaulio snukerio čempionas, iš viso 26 reitingo turnyrų nugalėtojas.
Pradėjo karjerą 1992 m. Turi virš 600 šimtinių serijų. Jis yra pirmasis kairiarankis žaidėjas, laimėjęs pasaulio čempionatą.

M. Viljamsas gimė Velse. Nuo jaunystės žaidė snukerį, taip pat buvo perspektyvus boksininkas ir laimėjo visas 12 savo kovų jaunuolių amžiaus kategorijoje.

M. Viljamsas dažnai giriamas dėl jo įgūdžių įmušti tolimos distancijos kamuoliukus.

2004 m. jis už pasiekimus apdovanotas Britanijos imperijos ordinu.

2023 m. laimėjęs British Open tapo antru vyriausiu žaidėju istorijoje, triumfavusiu reitinginio turnyro finale. 2024 m. Viljamsas būdamas 49 metų laimėjo Tour Championship. Su 26 titulais jis yra šeštas visų laikų turnyrų laimėtojų sąraše.

## Šaltiniai
Jaremičai

:: *Apie kaimą Bresto srityje žr. [[Jaromičai]]*.

**Jarèmičai**  (, ) – agromiestelis vakarų Baltarusijoje, 15 km į rytus nuo Kareličų. Apylinkės centras. Yra vidurinė mokykla, medicinos punktas, kultūros rūmai, biblioteka, paštas.

## Istorija

Minimi nuo XVII a. kaip Naugarduko apskrities miestelis, LDK laikais priklausė Radviloms. XIX a. buvo miestelis, Naugarduko apskrities Jaremičų valsčiaus centras.

## Šaltiniai
Turecas

**Turècas**  (, ) – agromiestelis vakarų Baltarusijoje, 13 km nuo Kareličų.

## Istorija

XIX a. buvo miestelis ir dvaras Naugarduko apskrities Jaremičų valsčiuje. XX a. trumpai buvo Tureco valsčiaus centras.

## Šaltiniai
Didieji Žukavičiai

**Didieji Žukavičiai** (, ) – agromiestelis vakarų Baltarusijoje, 20 km į pietryčius nuo Kareličų.

## Istorija

LDK laikais priklausė Radviloms, kurie čia pastatydino cerkvę. XIX a. čia buvo du Žukavičių kaimai, viename jų buvo Naugarduko apskrities Žukavičių valsčiaus centras.

## Šaltiniai
Gėjus

**Gėjus** () – homoseksualios orientacijos vyras.

Kai kurie tyrimai parodė, kad homoseksualių vyrų yra apie 0,5 % (tiek pat ir biseksualių).

Terminas „gėjus“ pirmą kartą buvo pavartotas dar 1920-ųjų metų pradžioje. Iš pradžių šis žodis buvo plačiau vartojamas apibūdinti nevaržomą heteroseksualų seksualinį elgesį, o patį žodį buvo galima versti kaip „nerūpestingas“, „linksmas“, „ryškus, teatrališkas“, tačiau nuo 1960–1970 m. šis žodis yra vartojamas kaip daiktavardis arba būdvardis, apibūdinantis vyrų homoseksualumą. Anglų kalboje žodis „gėjus“ taip pat gali būti vartojamas apibūdinti tiek homoseksualus vyrus, tiek ir moteris (lesbietes), taip pat jų subkultūrą ar gyvenimo būdą.

## Šaltiniai
Černichava

**Černichava** (, ) – kaimas vakarų Baltarusijoje, 25 km į pietryčius nuo Baranovičių.

## Istorija

XIX a. veikė mokykla ir stačiatikių parapija. XIX–XX a. buvo Černichavos valsčiaus centras.

## Šaltiniai
Milžiniškoji strėliukė

**Milžiniškoji strėliukė** (*Megaloprepus coerulatus*) – amazoninių strėliukių šeimos žirgelis.

Kūno ilgis siekia maždaug 73–100 mm, išskėsti sparnai – iki 170 mm. Pagal išskleistų sparnų ilgį tai didžiausias žirgelis iš visų šiuo metu gyvuojančių rūšių.

Milžiniškosios strėliukės grobis – vorai.

Dažniau aptinkamos sausio-kovo mėnesiais (sausuoju sezonu). Milžiniškosios strėliukės daugiausia randamos Centrinėje Amerikoje, tačiau, kaip teigiama, jų veikiausiai esama ir Pietų Amerikos atogrąžose.

## Išnašos
FC Sporting Trestieni

**„Speranis“** arba **Trestienio „Sportingas“** – Moldavijos futbolo klubas iš Trestienio.

## Istorija
Klubas įkurtas 2019 m. kovo 20 d. Trestienyje. Kitados rungtyniavo Divizia B, o nuo 2021–2022 m. – Divizia A.

2021–2022 m. sezone debiutavo Divizia A. Įpusėjus sezonui buvo trečioje vietoje iš dvylikos dalyvių. Galutinėje komandų rikiuotėje liko penkti. Komandos treneriu dirbo Marianas Čiobanu ().

2022–2023 m. sezone žinomi **„Sporeni“** pavadinimu. Namų rungtynes žaidė Nisporenyje. Treneriu dirbo Vitalijus Galatas ().

## Pasiekimai
* 2020–2021 m. tapo Divizia B, Pietų zonos nugalėtojais.

## Sezonai

|}

## Stadionas
* Kitados (2019) namų rungtynes žaidė Real-Succes stadione. 
* Nuo 2022 m. persikėlė į Nisporenio stadioną.

## Išnašos

## Nuorodos
* SOCCERWAY
* Transfermarkt
* Globalsportsarchive
* Liga 1 svetainė
* divizia-a.com
Grygorijus Chyžniakas

**Grygorijus Chyžniakas** (, 1974 m. liepos 16 d. – 2018 m. spalio 5 d.) – Ukrainos krepšininkas, vidurio puolėjas. 2000–2002 m. žaidė Kauno „Žalgiryje“.

Grygorijus Chyžniakas per savo karjerą rungtyniavo Ukrainos, Rusijos, Lietuvos, ispanijos, Jungtinių Arabų Emyratų, Graikijos klubuose. Atstovaudamas „Žalgiriui“ jis buvo daugiausia metimų „Eurolygoje“ blokuojantis krepšininkas (vid. po 3,21 2001–2002 m. sezone – „Eurolygos“ rekordas).

Atstovaudamas Ukrainos rinktinę, dalyvavo 1997 ir 2003 m. Europos čempionatuose.

2018 m. patyręs širdies smūgį mirė.

## Laimėjimai
* LKL: 2001 m.
* Ukrainos krepšinio lyga: 1996, 1997, 2000, 2006 m.
* Ukrainos krepšinio taurė: 2006, 2007 m.
* Daugiausia metimų „Eurolygoje“ bluokuojantis krepšininkas: 2001, 2002 m.

## Šaltiniai
Juozas Rimkus (1945)

**Juozas Rimkus** (1945 m. rugpjūčio 24 d. – 2021 m. lapkričio 19 d.) – Lietuvos krepšininkas.

## Karjera
1963 m. baigė Šilutės 1-ąją vidurinę mokyklą. Taip pat mokėsi Šilutės Vaikų ir jaunimo sporto mokykloje, kurioje pirmasis treneris buvo I. Žilinskas. Būdamas moksleivis žaidė už Šilutės vyrų komandą. Nuo 1960 m. Lietuvos moksleivių rinktinės narys. Su Vilniaus „Statyba“ komanda 1971 m. iškovota teisė žaisti TSRS aukščiausioje krepšinio lygoje. Už Lietuvos rinktinę 1967 m. sužaidė penkerias rungtynes.  

Buvo aktyvus krepšinio meistrų/veteranų judėjimo dalyvis, vienas iš „Vilniaus Statybos Senjorų” komandos techniškiausių žaidėjų. Pastaruoju metu dirbo Lietuvos kariuomenės štabe, buvo Kariuomenės kanceliarijos viršininkas. Buvo kraštiečių sueigų Šilutėje dalyvis.

Palaidotas Kairėnų kapinėse.

## Pasiekimai
* 1962 m. Lietuvos moksleivių spartakiados II vietos laimėtojas, TSRS moksleivių zoninės spartakiados čempionas
* 1972, 1973 m. Lietuvos čempionas
* 1997, 1999, 2001 m. Pasaulio krepšinio veteranų čempionas 
* 2000, 2002, 2006, 2012 m. Europos krepšinio veteranų čempionas

## Šaltiniai
Metatuberkuliozė

**Metatuberkuliozė** – tuberkuliozės forma, kurios metu stebimi plaučių pakitimai radiologiniuose tyrimuose, bet klinikinės ligos manifestacijos nestebima. Priešdėlis „meta“ graikų kalboje reiškia „įvykęs seniau“, graikų kalbos „meta“ atitinka lotynų kalbos „post“ ar „ad“. Taigi, metatuberkuliozės terminą galima nesunkiai suprasti kaip „po-tuberkulioziniai“ pakitimai. Šis terminas retai randamas literatūroje ar moksliniuose straipsniuose, bet vis dar naudojamas vertinant radiologinius vaizdus.

Metatuberkuliozė (trumpinys: meta-TBC) dažnai naudojamas aprašant rentgenogramas. Naudojant metatuberkuliozės terminą rentgenogramose gali būti stebimi šie pakitimai: fibroziniai plaučių pakitimai (dažniau viršutinėse plaučių dalyse), kalcinatai plaučiuose, kalcifikuoti limfmazgiai, deformuotas plaučių piešinys, deformuotos („patrauktos“) plaučių šaknys.

## Išnašos
Juozas Rimkus

**Juozas Rimkus:**

* Juozas Rimkus (1911) – Ketvirtojo Seimo narys;
* Juozas Rimkus (1945) – krepšininkas;
* Juozas Rimkus (1960) – agronomas, Lietuvos ir Kelmės rajono savivaldybės politinis bei visuomenės veikėjas.
Čysta Būdos mūšis

**Čysta Būdos mūšis** – mūšis, įvykęs 1863 m. vasario 2 d., pirmosios 1863–1864 m. sukilimo kautynės su Lietuvos teritorijoje.

## Priešistorė
Prasidėjus 1863–1864 m. sukilimui, 1863 m. sausio pradžioje Tautinės vyriausybės Augustavo vaivadijos komisaras Józefas Piotrowskis sukvietė organizatorius į prie Pilviškių esantį Antanavo dvarą, čia išsirinko vaivadijos karinį viršininką ir numatė savanorių susirinkimo vietą Vilkaviškyje.

Pirmas 130 sukilėlių savanorių būrys, vadovaujamas Marijampolės mokytojo Žukovskio, buvo prisaikdintas Čystos Būdos kaimo (Marijampolės apskr.). Netrukus vadovavimą jam perėmė dimisijos karininkas, Kirsnos palivarko savininkas Karolis Jastšembskis.

## Mūšio eiga

1863 m. vasario 2 d. nuo 130 iki 200, daugiausiai dalgiais ginkluotų sukilėlių būrys, mėgino užimti Vinčų geležinkelio stotį ir Šilakojo miške prie Čystos Būdos kaimo susikovė su sukilėlius malšinti pasiųstu Rusijos Imperijos 12-ojo husarų pulko eskadronu (pulko vadas generolas majoras Dmitrijus Suchodolskis).

Sukilėliams nepavyko užimti stoties, patyrę pralaimėjimą jie atsitraukė į miškus. Apie 30 sukilėlių ir būrio vadas žuvo.

## Įamžinimas

2013 m. prie Čysta Būdos kaimo, Sasnavos seniūnijos Šilakojo miške atidengtas paminklinis akmuo.

## Šaltiniai
Šiaulių jungtinė metodistų bažnyčia

**Šiaulių jungtinė metodistų bažnyčia** – veikianti krikščionių evangelikų bažnyčia Šiauliuose, vienijanti jungtinę metodistų bendruomenę.

Metodistų bažnyčios patalpose savo pamaldas ir kitus renginius taip pat organizuoja vietos evangelikų reformatų ir evangelikų liuteronų parapijos, Evangelijos krikščionių bažnyčia..

## Istorija

Pirmoji metodistų bendruomenė Šiauliuose įsikūrė 1929 m. Dabartinį pastatą metodistai įsigijo 1937 m. Čia jie gyveno ir meldėsi. Sovietmečiu metodistų bendruomenės veikla nutrūko, pastatas atimtas ir jame įrengti butai. 1989 m., iškėlus gyventojus, čia meldėsi baptistai, vėliau grąžintas metodistams. 1996 m. įregistruota Šiaulių jungtinė metodistų bažnyčia. 2007 m. maldos namai atnaujinti ir padidinti.

## Šaltiniai

## Nuorodos

* Metodistai. Šiaulių jungtinė metodistų bažnyčia
Skövde AIK

**„Šiovdės“ futbolo klubas** arba **Skövde Allmänna Idrottsklubb**, o trumpai **Skövde AIK** – Švedijos futbolo klubas iš Šiovdė.

## Istorija
Klubo ištakos siekia 1919 m. Pastaraisiais metais klubas žaidė žemesniuose divizionuose. 

2022 m. pateko į Superettan. Debiutantai iškovojo penktą vietą, o 2023 m. liko vienuolikti.

## Sezonai
* šaltiniai: RSSSF duomenų bazė.

## Spalvinė gama

## Išnašos

## Nuorodos
* Oficiali klubo svetainė
* Facebook paskyra
* SOCCERWAY 
* FLASHSCORE 
* Transfermarkt